钦定古今图书集成/明伦汇编/官常典/第674卷 > 审忠
## 钦定古今图书集成/明伦汇编/官常典/第674卷 > 审忠

按《后汉书宦者曹节传》：“光和二年，时连有灾异，郎中
梁人审忠以为朱瑀等罪恶所感，乃上书曰：‘臣闻理
国得贤则安，失贤则危，故舜有臣五人而天下理。汤
举伊尹，不仁者远。陛下即位之初，未能万机，皇太后
念在抚育，权时摄政，故中常侍苏康、管霸应时诛殄太傅陈蕃、大将军窦武考其党与，志清朝政。华容侯
朱瑀知事觉露，祸及其身，遂兴造逆谋，作乱王室，撞
蹋省闼，执夺玺绶，迫胁陛下，聚会群臣，离间骨肉母
子之恩，遂诛’”蕃武及尹勋等，因共割裂城社，自相封
赏。父子兄弟，被蒙尊荣，素所亲厚，布在州郡，或登九
列，或据三司，不惟禄重位尊之责，而苟营私门，多蓄
财货，缮修第舍，连里竟巷，盗取御水，以作鱼钓，车马
玩服，拟于天家。群公卿士，杜口吞声，莫敢有言。州郡
牧守，承顺风旨，辟召选举，释贤取愚，故虫蝗为之生，
夷寇为之起。天意愤盈，积十馀年，故频岁日食于上，
地震于下，所以谴戒人主，欲令觉悟，诛鉏无状。昔高
宗以雉雊之变，故获中兴之功，近者神祗启悟，陛下
发赫斯之怒，故王甫“父子，应时馘截，路人士女，莫不
称善。”若除父母之仇，诚怪陛下复忍孽臣之类，不悉
殄灭。昔秦信赵高，以危其国；吴使刑人，身遘其祸；虞
公抱宝牵马；鲁昭见逐；干侯以不用宫之奇、子家驹，
以至灭辱。今以不忍之恩，赦夷族之罪，奸谋一成，悔
亦何及！臣为郎十五年，皆耳目闻见，瑀之所为，诚皇
天所“不复赦。愿陛下留漏刻之听，裁省臣表，扫灭丑
类，以答天怒。与瑀考验，有不如言，愿受汤镬之诛，妻
子并徙，以绝妄言之路。”章寝不报。